ऊर्जा संबंधी आंकड़े पेश करने वाली संस्था पेट्रोलियम प्लानिंग ऐंड एनालिसिस सेल (पीपीएसी) के मुताबिक चालू वित्त वर्ष के दौरान भारत की तेल उत्पादों की सालाना मांग में करीब 3.3 फीसदी इजाफा होने की उम्मीद है। उम्मीद है कि वर्ष 2015-16 के दौरान देश में 16.687 करोड़ टन रिफाइंड ईंधन की खपत होने की उम्मीद है, चालू वित्त वर्ष में 16.157 करोड़ टन ईंधन खपत होने का अनुमान है। अनुमान के मुताबिक भारतीय अर्थव्यवस्था की वृद्घि दर 7.4 फीसदी के करीब रहेगी। ऐसे में डीजल की मांग में करीब 4.1 फीसदी की बढ़ोतरी होने की उम्मीद है और यह बढ़कर 7.132 करोड़ टन तक पहुंच जाएगी। भारत में पेट्रो उत्पादों की खपत में 40 फीसदी से अधिक हिस्सा डीजल का है। पेट्रोल या गैसोलीन की मांग 7.2 फीसदी बढ़कर 1.972 करोड़ टन हो जाएगी। कच्चे तेल के दाम गिरने से पेट्रोलियम उत्पाद काफी सस्ते आ गए। अगस्त, 2014 से पेट्रोल की कीमत करीब 10 गुना तक घट गई हैं और डीजल की कीमत अक्टूबर, 2014 से अब तक छह गुना तक घट गई है। हालांकि 28 फरवरी को अंतरराष्टï्रीय बाजार में तेल की कीमत में सुधार हुआ तो पेट्रोल की कीमतें 3.18 रुपये प्रति लीटर और डीजल की कीमत 3.09 रुपये प्रति लीटर तक बढ़ाई गईं। सब्सिडी के बगैर दिए जाने वाले एलपीजी सिलिंडरों की कीमत 35 फीसदी तक घट चुकी है। पीपीएसी के मुताबिक जनवरी, 2014 के मुकाबले जनवरी, 2015 तक सभी पेट्रोलियम उत्पादों की खपत में 2.7 फीसदी की वृद्घि दर्ज की गई। जनवरी, 2015 के दौरान केरोसिन, नेफ्था, ल्यूब, बिटुमन और एटीएफ को छोड़कर अन्य सभी उत्पादों में सकारात्मक वृद्घि देखने को मिली और अप्रैल, 2014-जनवरी, 2015 के दौरान सभी उत्पादों की खपत में 3.8 फीसदी का इजाफा देखने को मिला। जनवरी, 2015 के दौरान पेट्रोल की खपत 17.7 फीसदी बढ़ी और अप्रैल, 2014-जनवरी, 2015 के बीच पेट्रोल की खपत में 10.5 फीसदी की वृद्घि दर देखने को मिली। लगातार तीसरे महीने जनवरी, 2015 में डीजल का उपभोग 3.2 फीसदी बढ़ा और अप्रैल, 2014-जनवरी, 2015 के बीच डीजल की खपत में 1.5 फीसदी की वृद्घि दर देखने को मिली। इक्रा लिमिटेड के वरिष्ठ उपाध्यक्ष के रविचंद्रन ने कहा, 'पेट्रोल की मांग और बढ़ेगी। ग्राहक भी डीजल से पेट्रोल का रुख कर रहे हैं। इसलिए पेट्रोल की मांग बढऩी चाहिए। डीजल की मांग कुल आर्थिक वृद्घि पर निर्भर करेगी। दूसरी तरफ एटीएफ की मांग में 5-6 फीसदी इजाफा देखने को मिलेगा।' अप्रैल, 2014-जनवरी, 2015 के दौरान 21.2 लाख नए सवारी वाहनों और 1.34 करोड़ नए दोपहिया वाहनों के पंजीकरण से भी पेट्रोल की खपत में भरपूर इजाफा हुआ है। जनवरी, 2015 में देसी बाजार में 13.2 लाख दो पहिया वाहनों की बिक्री हुई और दोपहिया वाहनों की बिक्री में 1.06 फीसदी का इजाफा दर्ज किया गया। अप्रैल, 2014-जनवरी, 2015 के बीच इस क्षेत्र की वृद्घि दर 9.97 फीसदी रही। जनवरी, 2015 में स्कूटर क्षेत्र की वृद्घि दर 25.1 फीसदी रही। दूसरी तरफ जनवरी, 2015 में नेफ्था की खपत की वृद्घि दर 16.4 फीसदी की गिरावट दर्ज की गई और अप्रैल, 2014-जनवरी, 2015 के बीच इसकी खपत में कुल 5.3 फीसदी की गिरावट देखने को मिली। संबंधित खबरें
पेट्रोलियम उत्पादों की मांग में इजाफे  की उम्मीद
According to energy data provider Petroleum Planning and Analysis Cell (PPAC), India's annual demand for oil products is expected to grow by about 3.3% in the current financial year. It is expected that the country will consume 16.687 million tonnes of refined fuel during the year 2015-16. Domestic petrol sales are expected to grow at 16.157 million tonnes during the current financial year. Petrol consumption is expected to grow at about 4. 1% and diesel consumption is expected to grow at 7.132 million tonnes. Demand for diesel is expected to grow by more than 40% between January 2014 and January 2014. Demand for petrol and diesel vehicles is expected to grow by 7%. Two-wheelers and two-wheelers are expected to grow by 3%. AT & T is expected to grow by 3.3% in the next financial year.
Demand for petroleum products expected to increase